Iwan van Niekerk (23 months)
Ons groot probleem was die feit dat ons seuntjie, Iwan, nog in die nag bottel gedrink het. Die uiteinde was dat mamma minstens 7 x 'n nag opgestaan het vir hom en begin het om hom by ons in die bed te tel. Alles het baie vinnig van 'bad to worse' gevorder omdat hy toe NET in ons bed wou slaap, steeds heelnag gevra het vir die bottel en pappa, Gielie, uit die kamer uitgeskuif het in die gastekamer in. En dat hy bitter sleg geeet het!
Ons het Marlene besoek en baie goeie raad gekry. Ons was egter op daardie stadium oppad met vakansie (wat nie ideaal is om die program te begin toepas nie), toe ons terug kom het Iwan deur 'n "skeidingsangs-fase" gegaan wat ook nie ideaal was om die program te begin implimenteer nie en toe dit oorwaai toe word hy siek.
In elk geval..lang storie kort. Dit het gevoel die noodlot is besig om al ons goeie voornemens in die wielie te ry.
TOE BESLUIT ONS, ons gaan nie wag totdat alle omstandighede gunstig is nie (aangesien dit dalk nooit mag gebeur nie), en vat toe eers NET sy bottel weg. HEELTEMAL weg. (hy het sy bottels vir die lammetjies by Nampo Oesfees gegee)... eerste 2 aande het hy gehuil vir hulle maar nooit eers verskriklik erg nie. Ons het net elke keer hom herinner aan die besluit wat "hy" geneem het om sy bottels vir die skapies te gee. Van daar af het ons lewe handomkeer verander! Iwan slaap baaaaie beter in die aande en eet vir die eerste keer regtig goed.
Ons het dit selfs nou 'n stappie verder geneem en laat hom gladnie meer by ons in die bed inklim gedurende die nag nie. Ek staan nog 1 of 2 keer op in die nag as hy wakker word en vat hom dan eerder terug na sy bedjie toe en le bietjie by hom totdat hy weer slaap. Die verskil is reeds HUGE!!! Ons is al amper-amper weer normaal en sien al kans vir Nr 2! Ha-ha!